  Виталий Пронин 2015-тӥ ар ӵоже, нылпиос шудэмен, 26 тылпу потӥз ни.Тылпу Сарапул ёросысь Мостовое черкогуртысь хозяйствоез изъянтӥз. Тыл 130 квадрат метрын, улон коркан но котырысь пуктэтъёсын, кузёяськиз. Россиысь МЧС-лэн Удмурт Элькунъя валтӥсь управлениезлэн пресс-службаез ивортэмъя, горд атасэз спичкаен шудӥсь нылпи лэзем. Ведомствоын пусъё, 2015-тӥ ар ӵоже, нылпиос шудэмен, 26 тылпу потӥз ни. Огназ кельтэм пинал спичкаен, пӧртэм электроприборъёсын шудыны яке воксё тылскыны кутске. Мӧйыослэсь адӟем карыса, куд-огъёсыз тамак кыскыны выро. Татысь ик тыл потэ. Кылдэм учырын анай-атай янгыш луо. Нылпиослы тылын шудыны лэзьыны уг яра, кема дыр ӵоже огназы кельтыны но умой ӧвӧл. Тужгес бадӟым изъян ваё нылпиослэн ышыг интыосын йыртэмамзы: корка сигъёсын, гулбечьёсын, сеникъёсын. Павел Вахрушев Туспуктӥз Александр Горбунов Теги: югдур  